Käesolev raamat tegeleb küsimusega, kuidas muutusid Eesti, Läti ja Leedu Nõukogude Baltikumiks. Autor käsitleb Balti riikide sovetiseerimise mehhanisme ja inimesi, kes nende otsuste tegemise taga seisid. Millal tekkis Stalinil mõte Balti riigid sovetiseerida? Kuidas muutusid Balti riikide nõukogude süsteemi lülitamise meetodid? Kuidas arenesid Kremli ja Balti riikide eliidi ning sealsete rahvaste suhted? Neile ja paljudele muudele küsimustele aitavad vastust leida Venemaa arhiividest leitud uued dokumendid, millele käesolev uurimus tuginebki. Autoriks üks paremaid Balti riikide lähiajaloo tundjaid tänapäeva Venemaal, järelsõna eesti ajaloolaselt Tõnu Tannbergilt.